Кабрынчане спрабавалі свае сілы на конкурснай сцэне ў намінацыі “Вакал — забаўная і эстрадная песня”. Пасля выступленняў быў адведзены час на гутарку з журы, члены якога характарызавалі кожнага ўдзельніка і рабілі заўвагі. Як прызналася Аксана Яўгенаўна, ні за каго з нашых выканаўцаў сорамна не было. Журы адзначыла добры падбор рэпертуару і годнае выкананне. Асабліва вызначылі прафесіянальныя музыканты Настассю Верамейчык, назваўшы яе сонечнай, харызматычнай дзяўчынкай і прарочачы лёс будучай зоркі.